text: Vi har flest ministre
  28 juni 2015 kl. 14.35
  Fem ud af de 17 ministre i Lars Løkke Rasmussens nye regering er valgt til Folketinget i TV SYDs område. Dermed er Syd- og Sønderjylland det område, der nu har flest ministre.
  Ingen anden storkreds har som Sydjyllands Storkreds fået hele fire ministre.
  Østjylland med Aarhus har kun fået en enkelt minister - og det er endda en minister, som er valgt i Hedensted, nemlig den nye vækst- og erhvervsminister Troels Lund Poulsen, som østjyderne må "dele" med borgerne i TV SYDs område.
  Vestjylland har tre ministre, mens Nordjylland og Fyn hver har en enkelt minister.
  De sidste syv er valgt eller bor i storkredse på Sjælland og i København.
  